CELEX: 62019TN0479
Language: fi
Date: 2019-07-08 00:00:00
Title: asia T-479/19: Kanne 8.7.2019 — Hypo Vorarlberg Bank v. SRB

9.9.2019   
            
            
               FI
            
            
               Euroopan unionin virallinen lehti
            
            
               C 305/58
            
         
      Kanne 8.7.2019 — Hypo Vorarlberg Bank v. SRB
      (asia T-479/19)
      (2019/C 305/69)
      Oikeudenkäyntikieli: saksa
      
         Asianosaiset
      
      
         Kantaja: Hypo Vorarlberg Bank AG (Bregenz, Itävalta) (edustajat: asianajajat G. Eisenberger ja A. Brenneis)
      
         Vastaaja: yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 16.4.2019 tekemän päätöksen kriisinratkaisurahastoon etukäteen suoritettavista vuoden 2019 rahoitusosuuksista (SRB/ES/SRF/2019/10) (”Decision of the Single Resolution Board of 16 April 2019 on the calculation of the 2019 ex-ante contributions to the Single Resolution Fund (SRB/ES/SRF/2019/10)”) liitteineen siltä osin kuin päätös ja sen liite koskevat kantajan maksettavaksi kuuluvaa rahoitusosuutta
               
            
                  —
               
               
                  velvoittamaan yhteisen kriisinratkaisuneuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu olennaisten muotomääräysten rikkomiseen riidanalaisen päätöksen tiedoksiannon epätäydellisyyden vuoksi.
                  
                              —
                           
                           
                              Riidanalaista päätöstä ei SEU 1 artiklan 2 kohdan, SEUT 15, 296 ja 298 artiklan ja Euroopan unionin perusoikeuskirjan (jäljempänä perusoikeuskirja) 42 ja 47 artiklan vastaisesti ole annettu kantajalle tiedoksi täydellisenä. Ilmoittamatta jätettyjen tietojen tunteminen on päätöksen olennaisena osana välttämätöntä laskentaperusteiden ymmärtämiseksi ja tarkistamiseksi.
                           
                        
            
                  2)
               
               
                  Toinen kanneperuste, joka perustuu olennaisten muotomääräysten rikkomiseen riidanalaisen päätöksen perustelujen puutteellisuuden vuoksi.
                  
                              —
                           
                           
                              Riidanalainen päätös ei täytä SEUT 296 artiklan 2 kohdan ja perusoikeuskirjan 41 artiklan 1 kohdan ja 2 kohdan c alakohdan mukaista perusteluvelvollisuutta, koska siinä ei ilmaista laskelmien perusteita eikä niiden yksityiskohtia. Vastaajan harkintavallan osalta ei ole selvitetty, mitä arviointeja vastaaja on tehnyt ja millä perusteilla.
                           
                        
            
                  3)
               
               
                  Kolmas kanneperuste, joka perustuu olennaisten muotomääräysten rikkomiseen kuulematta jättämisen ja kuulluksi tulemista koskevan oikeuden loukkaamisen vuoksi.
                  
                              —
                           
                           
                              Kantajalle ei perusoikeuskirjan 41 artiklan 1 kohdan ja 2 kohdan a alakohdan vastaisesti ole varattu tilaisuutta tulla kuulluksi ennen riidanalaisen päätöksen tekemistä eikä ennen kyseiseen päätökseen perustuvan rahoitusosuutta koskevan ilmoituksen antamista.
                           
                        
            
                  4)
               
               
                  Neljäs kanneperuste, joka perustuu riidanalaisen päätöksen oikeusperustana olevan delegoidun asetuksen (EU) 2015/63 oikeudenvastaisuuteen.
                  
                              —
                           
                           
                              Neljännen kanneperusteen yhteydessä kantaja katsoo, että delegoidun asetuksen 2015/63 (1) 4–7 ja 9 artiklassa ja liitteessä I — joihin riidanalainen päätös perustuu — luodaan rahoitusosuuksien vahvistamista varten järjestelmä, joka ei ole läpinäkyvä, joka on ristiriidassa perusoikeuskirjan 16, 17 ja 47 artiklan kanssa ja jolla ei turvata perusoikeuskirjan 20 ja 21 artiklan ja suhteellisuusperiaatteen ja oikeusvarmuuden periaatteen noudattamista. Neljänteen kanneperusteeseen vedotaan toissijaisesti myös direktiivin 2014/59/EU (2) ja asetuksen (EU) N:o 806/2014 (3) niiden säännösten osalta, joilla sitovasti säädetään delegoidulla asetuksella 2015/63 täytäntöön pannusta rahoitusosuusjärjestelmästä — joka on kantajan näkemyksen mukaan yhteensopimaton unionin oikeuden edellä mainittujen perusoikeuksien ja perusarvojen kanssa.
                           
                        
            
         (1)  Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta 21.10.2014 annettu komission delegoitu asetus (EU) 2015/63 (EUVL 2015, L 11, s. 44).
      
         (2)  Luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15.5.2014 annettu Euroopan parlamentin ja neuvoston direktiivi 2014/59/EU (EUVL 2014, L 173, s. 190).
      
         (3)  Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).